கேள்வி: சினே பார்கவா குறித்து விரிவாக சொல்லுங்கள்.
பதில்: சினே பார்கவா ''(Sneh Bhargava)'' ஓர் இந்தியா கதிரியக்கம் நிபுணராவார். இவர் மருத்துவக் கல்வியாளர், முன்னாள் இயக்குநர், புதுதில்லி அனைத்திந்திய மருத்துவ அறிவியல் கழகம் பேராசிரியர் என்று பல பொறுப்புகளை வகித்துள்ளார். 1930 aஅம் ஆண்டு பிறந்த பார்கவா இந்தியாவின் முதன்மை அறிவியல் சங்கங்களில் ஒன்றான இந்திய தேசிய அறிவியல் அகாடமியின் தேர்ந்தெடுக்கப்பட்ட உறுப்பினராகவும் துணைத் தலைவராகவும் இருந்துள்ளார். பார்கவா பல முக்கிய சொற்பொழிவுகளை வழங்கியுள்ளார். இந்திய மருத்துவக் கழகம் மருத்துவ நெறிமுறைகள் தொடர்பான செயல்பாடுகளில் ஒரு பகுதியாக இருந்தார். எய்ம்சு மருத்துவமனையிலிருந்து ஓய்வு பெற்ற பின்னர் இவர் புதுதில்லியின் மயூர் விகாரில் இயங்கும் தர்மசில்லா நாராயண சிறப்பு மருத்துவமனையில் பணிபுரிந்தார். பார்கவாவின் மருத்துவ சேவைகளைப் பாராட்டும் விதமாக இந்திய அரசு 1991 ஆம் ஆண்டு நான்காவது மிக உயர்ந்த குடிமை விருதான பத்மசிறீ விருதை இவருக்கு வழங்கியது.